OSNOVNA ŠKOLA SESVETSKA SOPNICA

SESVETE, SOPNIČKA 69

KLASA:110-01/23-02/03

URBROJ:251-458-23-01

Ravnateljica Osnovne škole Sesvetska Sopnica raspisuje:

**NATJEČAJ**

za zasnivanje radnog odnosa na radnom mjestu

**1. UČITELJ EDUKATOR REHABILITATOR** - **dva izvršitelja (M/Ž)**

- jedan izvršitelj - puno radno vrijeme, određeno vrijeme, zamjena za privremeno nenazočnog

radnika

- jedan izvršitelj - puno radno vrijeme, neodređeno vrijeme

**Uvjeti**:

* opći uvjeti sukladno općim propisima o radu,
* posebni uvjeti propisani člankom 105. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 6/19 i 75/20)

Uz prijavu na natječaj potrebno je priložiti:

* životopis
* dokaz o državljanstvu
* dokaz o stečenoj vrsti i razini obrazovanja (diploma i dodatak diplomi, potvrda o završenom studiju)
* dokaz da se protiv kandidata ne vodi kazneni postupak za neko od djela navedenih u stavku 1. i 2. članka 106. Zakona o odgoju i obrazovanju u osnovnoj i srednjoj školi (ne starije od 3 mjeseca)
* vlastoručno potpisanu izjavu o nepostojanju zapreka za zasnivanje radnog odnosa u školskoj ustanovi (iz članka 106. Zakona o odgoju i obrazovanju u osnovnoj i srednjoj školi)
* elektronički zapis odnosno potvrdu o podacima evidentiranim u matičnoj evidenciji HZMO-a.

Isprave se prilažu u neovjerenoj preslici, a izabrani kandidat dužan je prije sklapanja ugovora o radu priložiti izvornike isprava.

Na natječaj se mogu javiti osobe oba spola.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f  Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji dužan je uz prijavu na natječaj priložiti, pored dokaza o ispunjavanju traženih uvjeta i sve potrebne dokaze navedene na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata dužan je uz prijavu na natječaj priložiti, pored dokaza o ispunjavanju traženih uvjeta i sve potrebne dokaze navedene na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju sukladno članku 9. Zakon o profesionalnoj rehabilitaciji i zapošljavanju osoba s invaliditetom dužan je uz prijavu na natječaj priložiti, pored dokaza o ispunjavanju traženih uvjeta i dokaz o invaliditetu - javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom.

Kandidat koji je stekao inozemnu stručnu kvalifikaciju dužan je priložiti rješenje o priznavanju inozemne stručne kvalifikacije radi pristupa reguliranoj profesiji u skladu sa Zakonom o reguliranim profesijama i priznavanju inozemnih stručnih kvalifikacija (NN, broj 82/15, 70/19 i 47/20).

Kandidati koji su podnijeli pravodobnu i potpunu prijavu te ispunjavaju formalne uvjete natječaja podliježu vrednovanju. Vrednovanje kandidata sastoji se od:

1. bodovanja dodatnih kompetencija koje je kandidat stekao i dokazuje ih ispravom (svjedodžbom, diplomom, potvrdom) ustanove ili institucije koja je provodila obrazovanje odnosno usavršavanje na koje se kandidat poziva

2. psihologijskog testiranja

3. razgovora s kandidatom.

Psihologijsko testiranje provodi se s ciljem ispitivanja sposobnosti i procjene osobina ličnosti.

Prilikom razgovora s kandidatom procjenjuju se motivacija, kompetencija, informiranost o djelatnosti odgoja i osnovnog obrazovanja i upravljanja školom i komunikacijske vještine.

Na poveznici [*http://os-sesvetska-sopnica.skole.hr/skola/zakoni*](http://os-sesvetska-sopnica.skole.hr/skola/zakoni)dostupan je Pravilnik o načinu i postupku zapošljavanja (Pravilnik\_zapošljavanje\_2023)

Za potrebe vrednovanja kandidat u prijavi na natječaj mora navesti e-adresu na koju će mu biti dostavljena obavijest o datumu i vremenu psihologijskog testiranja i razgovora.

Natječaj je otvoren od 23. do 31. kolovoza 2023.

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje i oglasnoj ploči i mrežnoj stranici Osnovne škole Sesvetska Sopnica.

Prijave s traženom dokumentacijom podnose se na adresu: *Osnovna škola Sesvetska Sopnica, Sopnička 69, 10360 Sesvete s naznakom „ZA NATJEČAJ “*

Kandidati prijavom na natječaj daju privolu za obradu osobnih podataka za potrebe provedbe natječajnog postupka.

Kandidatom prijavljenim na natječaj smatra se samo osoba koja podnese pravodobnu i potpunu prijavu te ispunjava formalne uvjete natječaja. Škola ne obavještava podnositelje prijave o razlozima zašto se ne smatraju kandidatom prijavljenim na natječaj.

Rezultati natječaja bit će objavljeni na mrežnoj stranici Škole u roku od 15 dana od dana izbora. U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 22. stavku 3. Pravilnika o načinu i postupku zapošljavanja.

Sesvete, 22. kolovoza 2023. Ravnateljica

Ljiljana Benčec Miklečić